**ZAPISNIK**

sa 28.sjednice Općinskog vijeća Općine Vela Luka održane 13. listopada 2020. godine u Galeriji Centra za kulturu s početkom u 17.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Josip Cvitan, Tonko Gugić, Nikša Petković,

 Đana Oreb, Boris Žuvela, Ivo Burmas, Ivan Plantić, Maja Radman Barčot –

 vijećnici; Ivana Prižmić (buduća vijećnica kojoj će se na sjednici verificirati

 mandat); Katarina Gugić – Općinska načelnica, Dragiša Barčot – Zamjenik

 Općinske načelnice, Vanjo Žuvela – tajnik Općinskog vijeća, Darko Franulović i

 Ana Jobst – općinski pročelnici; Damir Andreis – direktor komunalnih društava

Izočni : Tatjana Vučetić, Silvija Pećanac Bačić i Boris Dragojević– vijećnici (opravdali

 izostanak);

 Tino Žuvela, Ivo Žuvela - vijećnici Županijske skupštine (nisu opravdali izostanak);

Predsjednik vijeća je na početku zamolio vijećnike da se očituju na dostavljen zapisnik sa 27.sjednice vijeća.

Nikša Petković je imao višestruke primjedbe na tekst zapisnika. Nakon njihovog čitanja, rekao je da će ih dostaviti u pisanom obliku.

Predsjednik vijeća čita čl.161 Poslovnika o radu vijeća u kojem stoji da se u zapisniku piše kratak tijek sjednice i sažet prikaz izlaganja vijećnika. Poziva vijećnike na glasanje za zapisnik sa primjedbama vijećnika Petkovića.

Sa 4 glasa “za”, 3 glasa “suzdržana” i 2 glasa “protiv”, zapisnik sa njegovim primjedbama nije prihvaćen već je naglašeno da će se isti sa napisanim korekcijama dostaviti na glasanje za slijedeću sjednicu.

Predsjednik je zamolio prisutne da se izjasne o dostavljenom Dnevnom redu. Ujedno predlaže drugačiji redosljed: da 16. točka bude iza 19. točke zbog kompatibilnosti njihovog sadržaja.

Maja Radman Barčot je uputila kritiku Predsjedniku vijeća i Zamjeniku Načelnice (kao Načelniku stožera CZ) jer je vijećnik Ivan Plantić bez maske.

Predsjednik vijeća je obrazložio da vijećnik ima liječničku potvrdu o nenošenju maske zbog teškoća s disanjem uslijed kronične bolesti.

Načelnica je kao predlagatelj zatražila povlačenje 13. točke Dnevnog reda.

Predsjednik vijeća zatim poziva na glasanje za ovako izmijenjeni Dnevni red. Sa 7 glasova "za" i 2 glasa “suzdržana”, prihvaćen je slijedeći

Dnevni red:

1.Izvješće o prestanku mandata vijećnika Općinskog vijeća i početku obnašanja dužnosti vijećnice Općinskog vijeća  **1**

- Zaključak  o primanju na znanje Izvješća Mandatnog povjerenstva  Općinskog vijeća Općine Vela Luka

2.  Rješenje o razrješenju vijećnika Općinskog vijeća Općine Vela Luka i verifikaciji mandata vijećnice Općinskog vijeća Općine Vela Luka

- Polaganje prisege vijećnice

3. Odluka o razrješenju i  izboru Potpredsjednika Općinskog vijeća Općine Vela Luka

4. Odluka o razrješenju i  izboru člana Odbora za Statut i Poslovnik

5. Odluka o razrješenju i  izboru člana Odbora za gospodarstvo i poljoprivredu

6. Odluka o razrješenju i  izboru člana Odbora za proračun i financije

7. Odluka o razrješenju i  izboru člana Socijalnog vijeća

8. Vijećnička pitanja i odgovori

9. Izvješće Načelnice o radu za period siječanj – lipanj 2020. godine

10.Polugodišnji izvještaj o izvršenju proračuna Općine Vela Luka za 2020. godinu  i Izvješće

 o provedbi Plana razvojnih programa za razdoblje od 01.01.2020.g. do 30.06.2020.godine

11.Odluka o stavljanju van snage Odluke o izmjeni Odluke o plaćama i naknadama dužnosnicima Općine Vela Luka („Službeni glasnik Općine Vela Luka br. 07/20”)

12.Odluka o davanju na upravljanje i korištenje odlagališta otpada Sitnica

13.Odluka o dodjeli financijskih sredstava društvu Komunalne djelatnosti d.o.o. zbog

 smanjenih prihoda uslijed provedbe mjera namijenjenih ublažavanju posljedica izazvanih

 epidemijom koronavirusa SARS-COV 2 (vlasnici smještajnih kapaciteta)

14.Odluka o davanju suglasnosti Udruzi Likovno stvaralaštvo za postavljanje mozaika u

 skladu s predloženim projektom  „Luka mozaika“

15.Odluka o uvjetima zakupa zemljišta u poduzetničkoj zoni Vela Luka

16.Odluka o osnivanju prava služnosti za polaganje kabelskog voda  na dionici TS Korkyra  –

 TS Bad - TS Bobovišće

17. Program potpora poljoprivredi na području Općine Vela Luka za 2020. god.

18.Odluka o izmjenama i dopunama Odluke o nerazvrstanim cestama na području Općine

 Vela Luka

19.Odluka o izmjeni i dopuni Odluke o ustrojavanju evidencije komunalne infrastrukture  na

 području Općine Vela Luka

**2**

**Točka 1. Izvješće o prestanku mandata vijećnika Općinskog vijeća i početku obnašanja**

 **dužnosti vijećnice Općinskog vijeća**

* **Zaključak  o primanju na znanje Izvješća Mandatnog povjerenstva**

 **Općinskog vijeća Općine Vela Luka**

Nikša Petković, u ime Mandatnog povjerenstva, podnosi ovo izvješće.

Jednoglasno, sa 9 glasova “za”, donijet je

**ZAKLJUČAK**

**o primanju na znanje Izvješća Mandatnog povjerenstva Općinskog vijeća**

**Općine Vela Luka**

**Članak 1.**

Prima se na znanje Izvješće Mandatnog povjerenstva Općinskog vijeća Općine Vela Luka o prestanku mandata vijećnika Općinskog vijeća i početku obnašanja dužnosti vijećnika u Općinskom vijeću Općine Vela Luka, a koje Izvješće se prilaže ovom Zaključku i čini njegov sastavni dio.

**Članak 2.**

Na temelju Izvješća iz Članka 1. ovog Zaključka utvrđuje se:

1. Vijećniku Vedranu Dodigu prestaje mandat člana Općinskog vijeća Općine Vela Luka.
2. Ivana Prižmić započinje obnašati dužnost vijećnice u Općinskom vijeću Općine Vela Luka od dana 13.10.2020.godine.

**Članak 3.**

Ovaj Zaključak će se objaviti u „Službenom glasniku Općine Vela Luka“.

**Točka 2. Rješenje o razrješenju vijećnika Općinskog vijeća Općine Vela Luka i verifikaciji mandata vijećnice Općinskog vijeća Općine Vela Luka**

**- Polaganje prisege vijećnice**

Ivan Plantić, u ime Odbora za izbor i imenovanja, čita tekst točke.

Predsjednik vijeća stavlja ovu točku na glasanje.

Jednoglasno, sa 9 glasova “za”, donijeto je

**RJEŠENJE**

**o razrješenju vijećnika Općinskog vijeća Općine Vela Luka i verifikaciji mandata vijećnice Općinskog vijeća Općine Vela Luka**

 (prema materijalima u privitku) **3**

Predsjednik vijeća zatim čita tekst prisege.

Ivana Prižmić priseže na dužnost vijećnice.

**Točka 3. Odluka o razrješenju i izboru Potpredsjednika Općinskog vijeća Općine Vela**

 **Luka**

Ivan Plantić, u ime Odbora za izbor i imenovanja, čita tekst Odluke .

Predsjednik vijeća stavlja ovu odluku na glasanje.

Jednoglasno, sa 10 glasova “za”, donijeta je

**ODLUKA**

**o razrješenju i  izboru Potpredsjednika Općinskog vijeća Općine Vela Luka**

(prema materijalima u privitku)

**Točka 4. Odluka o razrješenju i izboru člana Odbora za Statut i Poslovnik**

Ivan Plantić, u ime Odbora za izbor i imenovanja, čita tekst Odluke .

Predsjednik vijeća stavlja ovu odluku na glasanje.

Jednoglasno, sa 10 glasova “za”, donijeta je

**ODLUKA**

**o razrješenju i izboru člana Odbora za Statut i Poslovnik**

(prema materijalima u privitku)

**Točka 5. Odluka** **o razrješenju i  izboru člana Odbora za gospodarstvo i poljoprivredu**

Ivan Plantić, u ime Odbora za izbor i imenovanja, čita tekst Odluke .

Predsjednik vijeća stavlja ovu odluku na glasanje.

Jednoglasno, sa 10 glasova “za”, donijeta je

**ODLUKA**

**o razrješenju i izboru člana Odbora za gospodarstvo i poljoprivredu**

(prema materijalima u privitku)

**Točka 6.** **Odluka o razrješenju i  izboru člana Odbora za proračun i financije**

Ivan Plantić, u ime Odbora za izbor i imenovanja, čita tekst Odluke .

Predsjednik vijeća stavlja ovu odluku na glasanje. **4**

Jednoglasno, sa 10 glasova “za”, donijeta je

**ODLUKA**

**o razrješenju i izboru člana Odbora za proračun i financije**

(prema materijalima u privitku)

**Točka 7. Odluka o razrješenju i  izboru člana Socijalnog vijeća**

Ivan Plantić, u ime Odbora za izbor i imenovanja, čita tekst Odluke .

Predsjednik vijeća stavlja ovu odluku na glasanje.

Jednoglasno, sa 10 glasova “za”, donijeta je

**ODLUKA**

**o razrješenju i izboru člana Socijalnog vijeća**

(prema materijalima u privitku)

**Točka 8. Vijećnička pitanja i odgovori**

Pitanja i prijedloge postavili su vijećnici: Đana Oreb, Nikša Petković, Boris Žuvela, Maja Radman Barčot, Tonko Gugić, Ivo Burmas i Ivan Plantić.

Đana Oreb:

1.(Načelnici): Koje komunalne i infrastrukturne projekte Općina Vela Luka planira započeti

 do kraja tekuće godine?

2.(Načelnici): U kojoj je fazi projekt izgradnje trafostanica na području Općine Vela Luka?

3.(Načelnici): Je li poznato je li ŽLU Vela Luka izabrala izvođača radova za izgradnju

 Pomorsko-putničkog terminala i ako još nije kada isto planira napraviti?

Nikša Petković:

4.(Načelnici): Zašto se ne provode odluke, zaključci i prijedlozi Općinskog vijeća i je li

 Načelnica smatra da je u skladu sa Zakonom, Općinskim Statutom i

 Poslovnikom neprovođenje odluka vijeća?

5.(Načelnici): Predlaže za slijedeću sjednicu vijeća pripremiti Odluku o pokretanju inicijative

 za osnivanje ili aktiviranje poljoprivredne zadruge uz prethodne razgovore sa

 zainteresiranim čimbenicima.

6.(Načelnici): Predlaže u vezi nove katastarske izmjere za slijedeću sjednicu vijeća

 pripremiti, ako je potrebno dodatnu odluku vijeća, a ako ne da onda Načelnica

 pokrene prvo uređenje građevinskog zemljišta, nerazvrstanih cesta i

 poljoprivrednog zemljišta obuhvaćenog programom tzv. državnog

 poljoprivrednog zemljišta, na području Općine Vela Luka.

**5**

Boris Žuvela:

7.(Načelnici): Kada će Općina naručiti izradu novog elaborata ucrtavanja Obale 1 i Obale 2?

8.(Načelnici): Zbog čega Općina ne želi napraviti izmjene i dopune Prostornog plana Općine

 Vela Luka?

9.(Načelnici): Zbog čega nije dostavljen pisani odgovor na pitanje vijećnice Vučetić o

 financiranju brošure, odnosno tko ju je platio i ako je platila Općina Vela

 Luka, koja stavka proračuna je terećena?

Maja Radman Barčot:

10.(Načelnici):Namjerava li se i kada ukloniti nepropisno parkirane kamione na sjevernoj

 zaobilaznici?

11.(Načelnici):Koje su se mjere poduzele protiv nedoličnog ponašanja zaposlenika Turističke

 zajednice (vezano za snimku građanina u uredu TZ i njezino dijeljenje na

 društvenim mrežama čime se grubo prekršila privatnost)?

12.(Načelnici):Predlaže napraviti projekt rekonstrukcije javne rasvjete u cilju boljeg i jačeg

 osvjetljenja mjesta.

Tonko Gugić:

13.(Načelnici):U kojoj je fazi realizacija Projekta rekonstrukcije zgrade V.K.“Ošjak“ i

 Projekta rekonstrukcije zgrade Zadružnog doma?

Ivo Burmas:

14.(Načelnici):Organiziraju li se i ove godine adventske manifestacije: novogodišnji sajam

 (zainteresiran „Cvitić“), te doček Nove godine u kućici u parku?

15.(Načelnici):Predlaže smanjenje cijene štekata za caffe bar „Inglezo“ i restoran „Stari

 ribar“, zbog narušenog pogleda uslijed izgradnje wc-a marine.

Ivan Plantić:

16.(Načelnici):Predlaže Načelnici zatražiti pisani odgovor od ŽLU Vela Luka na pitanje:

 planira li ŽLU Vela Luka izgradnju komunalne lučice s izvlačilištem za barke

 obzirom da je prostor na kojem se trenutno obavlja ta djelatnost posve

 neadekvatan iz prostornih, estetskih i ekoloških razloga?

17.(Načelnici):U kojoj je fazi raspisivanje koncesije za privez i odvez na lučkom području, a

 za što je nadležna ŽLU Vela Luka?

18.(Načelnici):Zašto se do danas nije krenulo sa postavljanjem mozaika na dvije lokacije za

 što se Udruzi Likovno stvaralaštvo dala suglasnost vijeća još na 25.sjednici u

 ožujku o.g.?

Načelnica odgovara na pitanja:

Ad1) Od prošlog tjedna, kada je istekla odluka o zabrani radova u sezoni, krenulo je

 asfaltiranje dionice prema uvali Pičena. Nakon toga će se asfaltirati Tankaraca **6**

 a onda i dio Ulice 1. Asfaltiranje se financira u suradnji Općine i grupe građana koje su

 skupile dio novaca i za Pičenu i za Tankaraca. Započeli su i radovi u centru mjesta a

 vezani za uređenje šetnice i postavljanje mozaika. Već 2 tjedna traju radovi na

 proširenju nerazvrstane ceste na Pinskom ratu. Tijekom ovog ili slijedećeg mjeseca

 započet će radovi na rekonstrukciji ribarnice, kao i na uređenju CZK – prostora za

 Memorijalnu zbirku Olivera. U tijeku je raspisivanje nabave za postavljanje WI-FI

 opreme na području Općine Vela Luka, a i stiže oprema za opremanje Dječjeg vrtića

 (Kuhinja i informatička oprema).

Ad2) TS Gradina – Bad puštena je u pogon. Za TS Stani predan je zahtjev za izdavanje

 uporabne dozvole. Kod TS Guvno dat je nalog za puštanje u pogon. TS Pičena je

 puštena u probni rad i kad se završi obavezno asfaltiranje predat će se zahtjev za

 izdavanje uporabne dozvole. Kod TS Široka, a nakon dobivanja građevinske dozvole,

 čeka se da Zagreb odobri rebalans Elektrojugu kako bi radovi na izgradnji krenuli već

 ove a najkasnije iduće godine. Kod TS Triporte radi se na rješavanju imovinsko-

 pravnih odnosa, jer Općine Blato i Vela Luka moraju riješit parcelu za trafostanicu.

 Kod TS Sokolić zapelo je već 3 godine na Sudu i čeka se uskoro rješavanje problema.

 Kod TS Prihonja je u tijeku procedura za izdavanje građevinske dozvole. Za ostale

 trafostanice je u tijeku postupak rješavanja imovinsko-pravnih poslova i izrade

 projektne dokumentacije.

Ad3) Prošli tjedan je zatražila odgovor od Ravnatelja ŽLU koji ju je izvijestio da je 22.rujna

 održano javno otvaranje ponuda za izvođača ovih radova. Stigle su 3 ponude i u tijeku

 je njihov pregled i ocjenjivanje.

Ad4) Na ovo je pitanje već najmanje 3 puta odgovarala, što usmeno, što pismeno. Odgovara

 opet da svi općinski dužnosnici i službenici obavljaju svoj posao odgovorno i u skladu

 sa Zakonom, Ustavom i Statutom. Ponavlja da se što se tiče mjesnih odbora čeka Ured

 državne uprave Korčula da sastavi popis birača. Po pitanju Savjeta mladih nije bilo

 aktivnosti. Naše komunalno društvo trenutno ne ostvaruje uvjete da se registrira za

 navodnjavanje i vodoopskrbu iako je zahtjev za to podnesen. Mora provjerit je li

 upućen dopis Općini Blato u međuvremenu. Pitanja Privale, poljoprivredne zadruge,

 komunalnih vezova, marine i valobrana, nabavke brodice za čišćenje uvala i slično, su

 se prošla na odborima koji su donijeli određene zaključke i po njima se radi ili će se

 raditi. Neke od ovih krupnih tema zahtijevaju organiziranje većih rasprava prije

 odluke. Što se tiče Grebena, to je problem koji datira iz prijašnjeg mandata vlasti i ne

 sjeća se detalja odluke.

Ad5) O ovome se raspravljalo na Odboru za gospodarstvo i poljoprivredu. Općina ne može

 osnovati ovu zadrugu već može samo ispitati interes za nju. Razmislit će o ovom

 prijedlogu i provjeriti treba li za to odluka vijeća.

Ad6) Nakon donošenja na vijeću Odluke o izradi Nove katastarske izmjere, dobili smo upute

 od Državne geodetske uprave o postupanju. Općina Vela Luka i Ured za katastar prvo

 trebaju odlučiti što će se prvo rješavati. Nakon toga se o ovome odlučuje na vijeću.

Ad7) Odgovorila je detaljno u pismenom obliku danas. Napisano je sve ono o čemu ju je

 obavijestio Pročelnik. Nije u redu da se proziva Općina zbog nerada ŽLU Vela Luka, u

 smislu da će ŽLU izgubiti mogućnost prijave na natječaje zbog Općine, tim više što je

 u svim dosadašnjim većim projektima Općina uvijek pomagala ŽLU. Općina stoji **7**

 ŽLU na raspolaganju i ako je potrebno sutra će zatražiti ponude za dotičnu izradu.

Ad8) Nikad Općina nije rekla da ne želi napraviti IDPPUOVL. U pismenom odgovoru koji je

 danas dostavljen na slično pitanje sa prošle sjednice, detaljno je naveden tijek

 događanja vezano za ovu temu. Pandemija korone je poremetila prvotni plan da se

 radni materijal za raspravu napravi u 1.polovici 2020.god. Materijali su spremni i nada

 se da će se o njima raspravljati na jednoj od sjednica do kraja godine.

Ad9) I na ovo pitanje je već odgovarala, te uvijek dostavi pisani odgovor na ono što joj

 službe pripreme. Ponavlja da je brošuru platila Općina Vela Luka i koštala je oko 39

 tisuća kn. U proračunu se teretila stavka – proslave blagdana, jer se brošura pripremila

 za Dan Općine i blagdan sv.Josipa.

Ad10)Komunalni redar je već postupao po ovoj temi. Prijavili smo se na natječaj Fonda za

 zaštitu okoliša koji traži popis svih olupina i neregistriranih vozila bilo na javnim ili

 privatnim površinama na otocima. Rekli su nam da smo mi općina koja je prijavila

 najveći broj i da će doći kod nas. Čekamo njihove uvjete i pravila po kojima ćemo

 postupiti.

Ad11)Vidjela je spornu snimku i odmah reagirala. Dobili su usmenu opomenu jer se do sada

 nikad nije ovako nešto dogodilo i nada se da se više nikad i neće.

Ad12)Prihvaća prijedlog i već se radi na njemu. Napravit ćemo energetski pregled javne

 rasvjete jer je to obavezni uvjet za bilo koji natječaj na ovu temu.

Ad13)Za Zadružni dom se pripremilo Idejno rješenje („Tim bolje“) i ovaj projekt je usko

 povezan sa projektom Memorijalne zbirke Oliver Dragojević. Zbog toga će se, iako to

 nije naša obaveza, prije nego što se ide na izradu glavnog projekta, ovo Idejno rješenje

 dati na javni uvid. Za zgradu VK“Ošjak“ izrađen je glavni projekt (također „Tim

 bolje“). Kroz ovaj tjedan postavit će se zahtjev za izdavanje građevinske dozvole.

Ad14)Nije sigurna što će biti sa proslavom adventa zbog trenutne situacije sa COVIDOM –

 19 u cijeloj zemlji. Ukoliko se stanje popravi i nacionalni stožer dozvoli ovakva

 okupljanja na otvorenom, nešto će se organizirati.

Ad15)Smatra da se ovakvo smanjenje nije moguće odraditi jer je Vela Luka, što se tiče

 javnih površina, podijeljena u zone. U ovoj istoj zoni su i „Mirakul“ i „Karaka“, pa bi

 i njima trebala biti ista cijena najma. Za sada su svim ugostiteljskim objektima cijene

 najma smanjene za 30% do kraja godine. Općinske službe će provjeriti je li ovakav

 način moguć iako se situacija može sagledati i iz drugog kuta da su ovi objekti na

 sređenoj, popločanoj površini a ostali objekti nisu.

Ad16)Prihvaća prijedlog.

Ad17)Već je o ovoj cijeloj situaciji govorila i opet će ponoviti da joj je žao što se ništa po

 ovom pitanju nije dogodilo. Ravnatelj i UV ŽLU Vela Luka uporno odbijaju raspisati

 natječaj za koncesiju za privez i odvez na lučkom području. Dobili smo objašnjenje od

 Ministarstva mora, prometa i infrastrukture da ŽLU može obavljati ovu djelatnost

 isključivo ako ne postoji gospodarski interes na tržištu. Da bi se to utvrdilo treba prvo

 raspisati natječaj. Komunalne djelatnosti su još u studenom 2019.g. dostavili **8**

 pisanu zainteresiranost. Žalosti je što Ravnatelj i UV ŽLU Vela Luka ciljano to rade, a

 mnogi od njih su i političke osobe. Time direktno ugrožavaju sudbinu i rad

 komunalnog poduzeća. Razočarao ju je i Župan koji je u početku pokazao volju da se

 ovo riješi ali od onda nema više glasa i odgovora od njega.

Ad18)Za postavljanje mozaika na dionici blizu benzinske postaje dogovorilo se početi nakon

 srpnja da manifestacija „Trag u beskraju“ prođe. Kako nas je svih ugodno iznenadila

 dobra turistička sezona, odlučilo se sa radovima započeti nakon nje. U međuvremenu

 je Udruga dobila jednu ponudu za radove, pa će sada zatražiti još barem jednu, dvije.

 Udruga je sakupljala i određena sredstva za dodatne radove i Općina obećava da će uz

 već postojeću pomoć, ona pokriti i te troškove ako bude trebalo. Što se tiče dionice od

 rive nasuprot caffe „Casablanca“ do rive nasuprot caffe „Plaf“, a koja je u ingerenciji

 ŽLU Vela Luka, nakon 12.mjeseca prošle godine kada je ŽLU dala dozvolu za ove

 radove, sada ista na upit Udruge govori da nema novaca za njih. To je čudi jer su

 prošlu godinu završili u plusu i prenijeli popriličan višak u 2020.g. Stoga ih poziva da

 omoguće ove radove koji bi se izvodili prvi a onda oni na lokaciji blizu benzinske

 postaje. Općina je spremna pomoći u svemu što može, ali je zadnja riječ na ŽLU.

Predsjednik vijeća pita vijećnike jesu li zadovoljni odgovorima Načelnice?

Nikša Petković izražava nezadovoljstvo odgovorima na svoja pitanja. Ovo su ponovljena pitanja postavljena u ovom i prošlom sazivu vijeća. Ništa se po njima ne mijenja i cilj upornog propitivanja i prozivanja izvršne vlasti je da se već nešto počne rješavati. Ne slaže se sa Načelnicom da se radi u skladu sa Zakonom i traži da općinske službe ispitaju zakonitost ovakvog postupanja odnosno neizvršavanja odluka vijeća jer će se inače on kao vijećnik obratiti na druge adrese. Traži pisane odgovore na 4., 5. i 6. pitanje.

Boris Žuvela nije zadovoljan odgovorima na 7., 8. i 9. pitanje jer je Načelnica puno toga iznijela, te elaborirala svoje stavove ali nije konkretno odgovorila.

Maja Radman Barčot nije zadovoljna odgovorom na 10.pitanje jer se na Sjevernoj zaobilaznici nalaze 3 kamiona – hladnjače, a ne olupine ili neregistrirana vozila. Tako da Načelnica nije konkretno odgovorila što će sa njima.

Ivo Burmas komentira odgovor na 15.pitanje i smatra da se može promijeniti odluka o načinu izračuna cijene najma javne površine i tako doći do modula kojim se mogu obeštetiti vlasnici ovih ugostiteljskih objekata.

**Točka 9. Izvješće Načelnice o radu za period siječanj – lipanj 2020. godine**

Načelnica ukratko obrazlaže ovo izvješće.

Nikša Petković, u ime Kluba vijećnika Nezavisne liste i HSS-a, pita hoće li se prema Planu prijma u službu popuniti prazna mjesta nakon umirovljenja službenika? Ističe ponovo propust zbog nepolaganja vijenaca u Potirni mimo protokola, bez obzira na mjere Stožera. Napominje i pritužbe predstavnika građana koji već godinu dana pokušava ugovoriti sastanak sa Načelnicom vezano za uzurpaciju ulice u Gradini. Predlaže odlazak u Zagreb u potrebna ministarstva i izravan razgovor jer dosadašnje aktivnosti i prepiska sa Ministarstvom **9**

državne imovine nisu urodili plodom, a vezano za uvale Meja i Martina bok. U vezi nerazvrstanih cesta, trebalo je točno navesti koje su uknjižene. Nije mu jasan podatak da su se radovi na uređenju šetnice u cijelosti financirali iz općinskog proračuna u iznosu od 306 tisuća kn, kad su se u centru gdje su kolektori financirali iz drugog izvora? Ponovo naglašava problem trafostanica Široka, Triporte i Centar. Pita kad smo donijeli odluku da se nastavi sa radovima na sanaciji gubitaka na vodoopskrbnom području? Također ga zanima koji je to probijeni novi put Garma – Zvirinski dolac i put prema Humiću? Zašto kod idejnog projekta navodnjavanja Bradata, Vrbovice, Kruševa, nije stavljeno i Potoračje? Ističe slabu iskorištenost mogućnosti proglašavanja elementarne nepogode – suše i naknadu šteta. Zanima ga da li se 215 tisuća kn odobrenih za uređenje šetnice u centru na trasama već postavljenih kolektora u okviru Programa razvoja otoka, refundira na onih naših utrošenih 306 tisuća kn? Ponovo ističe da nerazvrstana cesta Vela Luka – Poplat nije naša nego županijska i kao takva mora ući u županijski program, a mi moramo inzistirati da njena sanacija bude financirana županijskim sredstvima. Zanima ga kod Memorijalne zbirke Olivera Dragojevića je li mi snosimo razliku od 600 tisuća kn, nakon smanjenja sredstava od Ministarstva kulture sa 1 milijun kn na 400 tisuća kn ili je to samo privremeno smanjenje? Pita što je sa odvojenim prikupljanjem otpada, kao i koje se to gradivo izlučilo i uništilo iz naše arhive?

Načelnica odgovara da je vijećnik mogao prije osobno doći kod nje i postaviti joj ovoliko pitanja, zbog ubrzanja procedure. Plan prijma se mora objaviti na početku svake godine. Zbog odlaska službenice u mirovinu, do kraja ove godine donijet će se izmjene i dopune ovog Plana, a početkom 2021.god.i novi Plan prijma. Što se tiče polaganja vijenaca, cijeli je protokol iz epidemioloških razloga skraćen, pa su bili pozvani samo Načelnica i Predsjednik vijeća. Stranke se redovito primaju u uredu Načelnice i izvan dana objavljenih za prijam, te se Načelnica trudi biti im maksimalno na raspolaganju. Vezano za Meju i Martina bok, prihvaća prijedlog jer i nakon više požurnica još se od Ministarstva nije dobio odgovor. Preko Programa razvoja otoka u 2019.dobili smo sredstva (oko pola milijuna kn) za radove na kanalizaciji gdje je kortel i sjeverni dio Ul.25, a ostali dio je financirala Općina. Drugi radovi su na popločavanju šetnice u Ul.25 od Tommy-a do kuta Osnovne škole, koje u potpunosti financira Općina sa 306 tisuća kn. Treći radovi su na uređenju šetnice od Osnovne škole do Cesarice u okviru Programa razvoja otoka u 2020., gdje smo dobili 215 tisuća kn, od zatraženih 2 milijuna kn, pa će i tu pomoći Općina. Odluka da se nastavi sa radovima na sanaciji gubitaka na vodoopskrbnom području se ubacila kroz Izmjene i dopune općinskog proračuna prošle godine. Probijeni novi putovi su u duljini 100-200 m. Potoračje nije stavljeno u projektu navodnjavanja jer je ovo izvješće za prvih 6 mjeseci, a Potoračje je bilo kasnije. Zajedno sa Općinom Blato smo podnijeli zahtjev da se nerazvrstana cesta do Poplata proglasi županijskom. Odgovor još nismo dobili. Osobno smo proveli tom dionicom ravnatelja ŽUC-a da vidi stvarno stanje na terenu. Ministarstvo kulture je smanjilo sredstva svima koji su odabrani na natječajima, pa tako i nama za Memorijalnu zbirku Olivera, kad se dogodio potres u Zagrebu i počela korona. To je isključivo njihova odgovornost. Radovi na ovom projektu, koji će se događati do kraja godine, bit će u vrijednosti ovih 400 tisuća kn. Vijećnik će se trebati osobno obratiti službenici u arhivi, a vezano za izlučivanje i uništavanje gradiva. Kontejneri za razvrstavanje otpada su stigli i nalaze se u reciklažnom dvorištu. **10**

 Ne možemo ih iz tamo iznijeti sve dok ih FZOEU ne prenese u naše vlasništvo. Kante još čekamo i očekujemo sređivanje svega ovoga.

Predsjednik vijeća poziva na glasanje za ovu točku.

Sa 7 glasova „za“ i 3 glasa „protiv“, donijet je

**ZAKLJUČAK**

**o primanju na znanje i prihvaćanju „Polugodišnjeg izvješća o radu Načelnice za razdoblje siječanj – lipanj 2020.god.“**

(prema materijalima u privitku)

**Točka 10.Polugodišnji izvještaj o izvršenju proračuna Općine Vela Luka za 2020.**

 **god. i Izvješće o provedbi Plana razvojnih programa za razdoblje od**

 **01.01.2020.g. do 30.06.2020.godine**

Ana Jobst, Pročelnica Upravnog odjela za proračun i financije, objašnjava ovaj polugodišnji izvještaj.

Darko Franulović, Pročelnik Upravnog odjela za gospodarenje prostorom i komunalne djelatnosti, ukratko obrazlaže Izvješće o provedbi Plana razvojnih programa za prvih 6 mjeseci ove godine.

Tonko Gugić, u ime Odbora za proračun i financije, predlaže prihvaćanje Polugodišnjeg izvještaja o izvršenju proračuna Općine za 2020.god.

Tonko Gugić, u ime Odbora za komunalnu infrastrukturu, predlaže prihvaćanje ovog izvješća o provedbi Plana razvojnih programa za razdoblje od 01.01. do 30.06.2020. god.

Nikša Petković, u ime Kluba vijećnika Nezavisne liste i HSS-a, pita kod prihoda od prodaje nefinancijske imovine, koje se zemljište prodalo u Triportama za 79 tisuća kn i zašto to nije odluka vijeća, s obzirom da Načelnica samostalno može odlučivati do 70 tisuća kn? Ponovo naglašava da se uknjižba nerazvrstanih cesta može riješiti kroz novu katastarsku izmjeru, te bi idejno rješenje za nerazvrstanu cestu do Poplata trebalo biti u ingerenciji Županije jer se ova cesta mora proglasiti županijskom. Ističe projekte za koje se ništa nije učinilo: studija prometnog uređenja, uređenje parkinga uz groblje, nova katastarska izmjera, parcelacijski elaborat Privale. Smatra da nema potrebe za kupnju zemljišta za Vatrogasni dom jer već imamo zemljište u svom vlasništvu gdje je Elektronika. Ponovo ističe da se za upravljanje gubicima u vodoopskrbi trebala donijeti odluka vijeća. Kod izgradnje vodovodne mreže Potirna–Triporti i Poplat–Garma–Vela Luka, treba razdvojiti ove stavke jer se radi o dva odvojena vodovoda. Zanimaju ga detalji vezani za planiranih 198 tisuća kn za infrastrukturu aktivnog turizma.

Načelnica ističe da je na sve ovo već odgovorila na Odboru za komunalnu infrastrukturu ali će sad isto ponoviti: dionike za teren u Triportama ne može javno reći s obzirom da se **11**

radi o sudskom procesu, ali naglašava da su općinske službe procijenile da se najbolje nagoditi i time uštedjeti Općini novaca; sve stavke o nerazvrstanim cestama su ovdje stavljene jer su takove bile ubačene u Planu razvojnih programa za 2020.god., pa tako i nerazvrstana cesta do Poplata bez obzira jesmo li se mi u međuvremenu za nju obratili Županiji; za uređenje parkinga na groblju su zatražene određene ponude, neki izvođači su već bili tamo na terenu i do kraja godine odabrat ćemo izvođača i krenuti sa uređenjem; DVD je imao prijedlog za teren za Vatrogasni dom u Poduzetničkoj zoni, ali im je sugerirano da je bolja lokacija drugo zemljište u Poduzetničkoj zoni koje je već u vlasništvu Općine ili teren u blizini sadašnjeg prostora DVD-a koji bi se otkupio koliko još fali; čeka se odluka DVD-a o tome; kod vodovoda ove dvije stavke stavljene su zajedno isključivo zato što su tako zajedno prikazane u Proračunu za 2020.god.; infrastruktura aktivnog turizma odnosi se na elaborat za uređenje vidikovaca, pješačkih staza, biciklističkih staza koji je Općina izradila lani, a čekalo se javljanje na natječaje FZOEU koji se na kraju nisu otvorili; za parcelacijski elaborat Privale se po zaključku Odbora za uređenje međuopćinskih granica uputio dopis Ministarstvu obrane da će Općina ovaj elaborat u potpunosti financirati i još se čeka njihov odgovor.

Nikša Petković nije zadovoljan odgovorom u vezi zemlje u Triportama jer ova odluka mora biti u domeni vijeća, mora prvo proći radna tijela i onda pripremljena informacija doći na vijeće. Vezano za vatrogasni dom, htio je skinuti rezerviranih 600 tisuća kn za kupnju novog terena kad već imamo drugo vlastito zemljište. Nije upoznat sa elaboratom uređenja navedenih staza kod aktivnog turizma iako bi kao predsjednik Udruge privatnih šumoposjednika i partnera u javnim radovima trebao biti. Inzistira na informaciji u vezi terena u Triportama.

Boris Žuvela naglašava da je korona mogla samo u malom dijelu poremetiti rad Općine, ali je iz ovih stavki vidljivo da se gotovo ništa nije radilo (rekonstrukcija Dječjeg vrtića, Zadružnog doma, Sjeverna zaobilaznica, studija prometa, Memorijalna zbirka Olivera,...). Čudno je kako se na proslave blagdana u prvih 6 mjeseci i unatoč koroni potrošilo sve ili čak i više od predviđenog. A istovremeno projekti koji su već godinama u proračunima i strategijama u ove se 4 godine nisu ni započeli. Zašto se Memorijalna zbirka Olivera Dragojevića nije uvrstila u strategiju razvoja Općine Vela Luka?

Načelnica odgovara da su najveći troškovi za blagdane Dana Općine i Adventa. Advent završava polovinom siječnja, pa onda pristižu računi koji su u ovom peroidu i došli na naplatu. Pripreme za Dan Općine počinju krajem siječnja/početkom veljače i već tada se stvaraju troškovi. Nitko tada nije znao da će se ovaj blagdan zbog epidemioloških razloga morati odgoditi. Navedene su sve stavke koje se nisu realizirale. A nisu jer kad su se planirale, mislilo se javiti na natječaje koji su izostali. Bolje je da su one tu i spremne ako se nešto u međuvremenu ipak otvori. Za projekt Sjeverne zaobilaznice ostavljeno je 18 tisuća kn u slučaju da nešto zaškripi ŽUC-u da Općina može pomoći. Ovaj projekt stoji isključivo zbog ŽUC-a. Ni jedan proračun vijećnici HDZ-a nisu do sada podržali pa je ne čudi što neće ni ovaj.

Ivan Plantić rerferirat će se kratko jer su njegovi prethodnici bili dosta opširni. Naglašava okolnosti u kojima je ovaj proračun realiziran. Korona je jako utjecala jer je **12**

Nacionalni stožer u početku donio stroge mjere koje su se odrazile na gospodarstvo, što je i te kako utjecalo na rad Općine. Unatoč svemu Općina je poslovala u plusu. Proračun se u ovih prvih 6 mjeseci dobro puni što znači da se ipak nešto radi. Zadnju riječ će imati mještani Vele Luke koji su isto tako odlučili tko će biti na vlasti a tko u oporbi.

Nikša Petković replicira vijećniku Plantiću da u svom izlaganju nije rekao ništa vezano za temu za razliku od izlaganja vijećnika Petkovića čija je svaka riječ bila izravno u vezi sa stavkom u Proračunu ili Planu. Stoga moli predsjednika vijeća da ubuduće opomene vijećnike kada njihovo izlaganje ide u krivom smjeru.

Maja Radman Barčot replicira vijećniku Plantiću da su i članovi vijeća izabrani i da i oni imaju svoju riječ, a ne samo Načelnica. Zanima je na što će se konkretno potrošiti 400 tisuća kn od Ministarstva kulture kod Memorijalne zbirke Olivera Dragojevića? Pita i postoji li za ovo Idejni projekt i ako da, tko ga je izradio? Zaključuje da su izdaci za blagdane najvećim dijelom otišli na brošuru koja se napravila u vrhuncu korone, pa nije ni čudo što Načelnica za nju nije tražila pomoć od Župana iako je u nju uvrstila i županijske projekte. Smatra da je vijećnik Plantić najmanje pozvan da kritizira jer je na Odbor za proračun i financije došao potpuno nespreman.

Načelnica upozorava da je vijećnica Radman Barčot prekršila Poslovnik u svom obraćanju i moli Predsjednika vijeća da je opomene zbog vrijeđanja. U vezi Memorijalne zbirke objašnjava da projekt da bi se radio na području Općine, ne mora biti uvršten u Strategiju razvoja Općine Vela Luka do 2023.god. Ta se Strategija donijela jer je tada to bio uvjet za natječaj. Sad to više nije uvjet. Važnije je da smo za ovaj projekt dobili pomoć od Vlade i Ministarstva kulture. Više o samom projektu zna Ravnatelj CZK koji na njemu najviše i radi. Idejno rješenje je napravila firma “Tim bolje” i u svakom trenutku se može izvršiti uvid u njega ako se obrati u Općinu ili CZK. Radit će se samo oni radovi koji su se prijavili prošle godine da će se raditi u 2020.-toj, a to su: kompletna promjena svih otvora, uređenje wc-a, nekih djelova fasade, kao i neki elektro-instalacijski radovi i krovopokrivački radovi. Što se tiče brošure, njome se stalo na kraj neistinama da se ništa ne radi. Ona se počela raditi u 1.mjescu, znači prije korone. Žao joj je što nisu svi županijski projekti u njoj uvršteni jer je ŽLU zakasnila sa dostavom podataka, a Kalos nije ništa ni dostavio na na vrijeme dostavljen upit iz Općine.

Maja Radman Barčot zaključuje da je izvršenje proračuna sa puno stavki “nula” najbolji pokazatelj da se ništa ne radi. Bilo je bolje ovih 39 tisuća kn za brošuru utrošiti na uređenje Dječjeg vrtića. Pita za što se potrošio puno veći iznos od planiranog kod rekonstrukcije javne rasvjete?

Načelnica odgovara da se najveći dio potrošio za nabavu kabela za javnu rasvjetu i njegovo postavljanje na dvije dionice: Maslinova i Stani.

Predsjednik vijeća poziva na glasanje za ovu točku.

Sa 7 glasova „za“ i 3 glasa „protiv“, prihvaćeni su

**13**

**Polugodišnji izvještaj o izvršenju proračuna Općine Vela Luka za 2020.godinu**

 **i**

 **Izvješće o provedbi Plana razvojnih programa za razdoblje od 01.01.2020.g. do 30.06.2020.g.**

(prema materijalima u privitku)

Vijećnik Josip Cvitan napušta sjednicu u 1952 sati.

**Točka 11. Odluka o stavljanju van snage Odluke o izmjeni Odluke o plaćama i naknadama dužnosnicima Općine Vela Luka („Službeni glasnik OVL br. 07/20”)**

Načelnica ukratko izvješćuje o Odluci.

Tonko Gugić, u ime Odbora za proračun i financije, predlaže prihvaćanje Odluke.

Nikša Petković iznosi svoj stav da kako se ne cijene odluke vijeća ni rad vijećnika neka onda ostane i “nula” kuna za njihov rad.

Predsjednik vijeća poziva na glasanje za ovu Odluku.

Sa 6 glasova “za” i 3 glasa “protiv”, donijeta je

**ODLUKA**

**o stavljanju van snage Odluke o izmjeni Odluke o plaćama i naknadama dužnosnicima Općine Vela Luka („Službeni glasnik OVL br. 07/20”)**

 (prema materijalima u privitku)

**Točka 12. Odluka o davanju na upravljanje i korištenje odlagališta otpada Sitnica**

Načelnica obrazlaže ovaj prijedlog odluke.

Tonko Gugić, u ime Odbora za komunalnu infrastrukturu, predlaže prihvaćanje ove odluke.

Nikša Petković podsjeća da u Sporazumu sa Općinom Blato u vezi Sitnice nije bilo spomenutih Komunalnih djelatnosti. To se uvrstilo tek na amandman Nikše Petkovića. Znači da ove odluke ne bi bilo da nije bilo njegovog amandmana.

Načelnica replicira da se to ne odnosi sada na ovu točku jer je ona isključivo prijedlog ove općinske vlasti. Ovo što vijećnik Petković govori odnosi se na period od prije 4-5 godina kada je njegov amandman jednoglasno usvojen. **14**

Jednoglasno, sa 9 glasova „za“, donijeta je

**ODLUKA**

 **o davanju na upravljanje i korištenje odlagališta otpada Sitnica**

(prema materijalima u privitku)

**Točka 13. Odluka o dodjeli financijskih sredstava društvu Komunalne djelatnosti d.o.o. zbog smanjenih prihoda uslijed provedbe mjera namijenjenih ublažavanju posljedica izazvanih epidemijom koronavirusa SARS-COV 2 (vlasnici smještajnih kapaciteta)**

Načelnica ukratko obrazlaže ovu točku.

Tonko Gugić, u ime Odbora za proračun i financije, predlaže prihvaćanje Odluke.

Nikša Petković podsjeća na svoj prijedlog od prošle odluke da se u ove mjere pomoći uvrste i privatni iznajmljivači i OPG-ovi. Vidi da su se privatni iznajmljivači uvrstili, a OPG-ovi ne. Zanima ga je li u ove vlasnike smještajnih kapaciteta spadaju i hoteli, jer u tom slučaju on će se protiviti ovoj odluci.

Načelnica objašnjava da se od Komunalnih djelatnosti dobio ispis svih na koje se ovaj iznos pomoći odnosi pa poziva direktora Komunalnih djelatnosti da odgovori na pitanje.

Damir Andreis, direktor komunalnih društava, odgovara da se ovo, zaključkom Nadzornog odbora, isključivo odnosi na privatne iznajmljivače.

Predsjednik vijeća poziva na glasanje.

Jednoglasno, sa 9 glasova “za”, donijeta je

**ODLUKA**

**o dodjeli financijskih sredstava društvu Komunalne djelatnosti d.o.o. zbog smanjenih prihoda uslijed provedbe mjera namijenjenih ublažavanju posljedica izazvanih epidemijom koronavirusa SARS-COV 2 (vlasnici smještajnih kapaciteta)**

 (prema materijalima u privitku)

**Točka 14. Odluka o davanju suglasnosti Udruzi Likovno stvaralaštvo za postavljanje mozaika u skladu s predloženim projektom  „Luka mozaika“**

Načelnica ukratko objašnjava ovu odluku.

Tonko Gugić, u ime Odbora za komunalnu infrastrukturu, predlaže prihvaćanje Odluke.

Nikša Petković pohvaljuje Udrugu Likovno stvaralaštvo za ovaj projekt i što su svoje planove prilagodili prijedlozima za uređenje prometa na ovoj dionici. Napominje da su **15**

postavljene ploče ispred Općine veoma klizave stoga ispred škole treba postaviti maksimalno hrapavu podlogu. Ovim uređenjem se rješava i veliki problem sa neplanskim uređenim štekatima, te prolaženje između stolova. Podsjeća da je na Odboru dao prijedlog da se u sklopu ovoga riješi i pristup školi i to sa 2 “ležeća policajca” i još jednim pješačkim prijelazom prema centralnom ulazu u školu. Prema pozivu ove Udruge za davanjem prijedloga za uvrštavanje jednorječnih haiku izraza u “drvo života”, on predlaže riječ “luka”.

Maja Radman Barčot pita jesu li već započeti radovi ispred škole dio ovih radova i kako mi danas donosimo suglasnost za mozaike ako su radovi već od prije počeli? Podržava prijedlog vijećnika Petkovića u vezi postavljanja hrapavih ploča ispred škole zbog velike skliskosti već postavljenih ploča ispred Općine. Predlaže Načelnici da proračunski višak ostvaren u prvih 6 mjeseci Općina da za ove radove, kao što je isto Načelnica predložila ŽLU Vela Luka.

Pročelnik Franulović objašnjava da se planiranim troškovnikom ploče štokuju i onda strojno četkaju da se dobije hrapavost i manja uprljanost od guma bicikala i sl. Postojeći radovi ispred škole su započeli na temelju natječaja za izvođača radova za uređenje ove dionice i to kamenim pločama. Tada se nije znalo za mozaike koji se današnjom odlukom mogu ugraditi ili ne.

Načelnica replicira vijećnici Radman Barčot da će Općina vrlo rado pomoći ŽLU i financirati postavljanje mozaika ali je više red da i ŽLU da konačno neke novce jer uporno odbijaju još od 2017.god. i postavljanje mozaika na rivi na Badu, a što ništa ne košta.

Maja Radman Barčot naglašava da su i mozaici i ploče skliske i neka se napravi sve što treba da postanu hrapavije jer je ovako vrlo opasno.

Ivo Burmas pohvaljuje Udrugu za ovaj vrijedan projekt. Poziva svih da glasaju za ovo. Poziva i ŽLU da prepusti cijelu obalu Lučanima da se o njoj brinu: i što se tiče naplate i što se tiče sređivanja jer su obalu gradili Lučani a ona je igrom slučaja dana na upravljanje županijskoj upravi.

Boris Žuvela negoduje Načelnici da stalno proziva ŽLU, a da ona ima druge ustanove koje su pod ingerencijom Općine. Neka pogleda u kakvom su stanju zgrade u kojima je Komunalac, Komunalne djelatnosti, Dječji vrtić...

Predsjednik vijeća upozorava vijećnika Žuvelu da je skrenuo sa teme.

Kako vijećnik Žuvela i dalje nastavlja istim smjerom, predsjednik vijeća mu izriče opomenu i oduzima riječ.

Jednoglasno, sa 9 glasova “za”, donijeta je

**ODLUKA**

 **o davanju suglasnosti Udruzi Likovno stvaralaštvo za postavljanje mozaika u skladu s predloženim projektom  „Luka mozaika“**

 (prema materijalima u privitku) **16**

**Točka 15.** **Odluka o uvjetima zakupa zemljišta u poduzetničkoj zoni Vela Luka**

Pročelnik Franulović upoznaje vijećnike sa ovom odlukom. Čita amandmane koji su donijeti na sjednici odbora: – U čl.3 stavku 4. iza alineje 24.dodaje se nova alineja 25.koja glasi:”-odredbu da ponuditelj mora dokazati da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, što se dokazuje potvrdom porezne uprave koja ne smije biti starija od 30 dana, računajući od dana objave natječaja,”; -U čl.3. stavku 4. dosadašnje alineje 25. i 26. postaju 26. i 27. - U čl.3. stavku 7. iza posljedne rečenice dodaje se rečenica koja glasi: “Također tekst javnog natječaja može sadržavati i odredbe o isključenju ponuditelja iz natječaja, vezane za nekažnjavanje, pri čemu će se na odgovarajući način primijeniti odredbe čl.251. Zakona o javnoj nabavi (NN 120/16).” - U čl.3. stavku 6. iza alineje 5. dodaje se nova alineja 6. koja glasi: “-potvrdu porezne uprave o stanju duga po osnovi poreznih obveza i obveza za mirovinsko i zdavstveno osiguranje.” – U čl.3. stavku 6. dosadašnje elineje 6. i 7. postaju 7. i 8. – U čl.7. iza 1. stavka dodaje se 2. stavak koji glasi: “Ukoliko se natječajem za zakup općinskog zemljišta odrede uvjeti da se zemljište daje u zakup u svrhu korištenja zemljišta bez namjere gradnje objekata, onda minimalni rok na koji se sklapa ugovor o zakupu iznosi 5 godina. Nakon proteka tog roka postoji mogućnopst produljivanja, što će se regulirati ugovorom o zakupu.”

Tonko Gugić, u ime Odbora za komunalnu infrastrukturu, predlaže prihvaćanje ove odluke.

Nikša Petković, u ime Odbora za gospodarstvo i poljoprivredu, ispravlja Pročelnika Franulovića da u zadnjem amandmanu riječ “minimalni” koja stoji uz riječ “rok” nije točna već su odlučili da to bude “maksimalni rok”. I on predlaže usvajanje ove odluke uz izrečene amandmane.

Maja Radman Barčot podsjeća da je vijeće prije 2 godine donijelo odluku o privlačenju investitora u poduzetničkoj zoni, u kojoj nije bila navedena cijena za zakup. Odluka o cijeni donosi se tek danas. Stoga pita kako bi zakupnik, da je u proteklom periodu od 2 godine uzeo nešto u zakup u poduzetničkoj zoni, to sada platio? Zanima je zašto nije izgrađen poduzetnički inkubator? Traži pojašnjenje čl.8 i je li objekt, nakon što se izgradi i poduzetnik ga prestane koristiti, ostaje u vlasništvu Općine?

Pročelnik Franulović objašnjava da se gradi objekt na zemlji u vlasništvu Općine. U čl.9 je nabrojano kad osnovano pravo građenja prestaje. U čl.10 se vidi namjera da se u izgrađenom objektu nastavi gospodarska djelatnost, a ne da Općina dobije objekt. Znači da se objekt može prodati nekom trećem ili će Općina raspisati natječaj za zakup ako se o tom objektu više nitko ne brine. Sve treba regulirati ugovorom.

Načelnica odgovara da je vijeće prije 2 godine donijelo Program razvoja malog i srednjeg gospodartsva, poduzetništva i obrtništva , čiji se 2.dio odnosi na poduzetničku zonu. Prvo je Općina morala zemljište u poduzetničkoj zoni opskrbiti potrebnom infrastrukturom (cesta, struja, voda, telefon) da bi ga mogla dati u zakup. Zatim se donosi današnja odluka o uvjetima tog zakupa. U tom istom progamu je ubačena stavka o poduzetničkom **17**

inkubatoru za kojeg smo se obavezali da ćemo u ovoj godini napraviti idejno rješenje, odnosno plan zainteresiranosti za ovaj inkubator.

Vijećnica Radman Barčot replicira da joj nije jasno kako su se sada struja i voda donijele u poduzetničku zonu kad one u njoj postoje još od 60-tih godina jer poduzetnička zone počinje iza brodogradilišta? Žao joj je što je trebalo proći 2 godine za ovu današnju odluku o poduzetničkoj zoni.

Načelnica objašnjava da se sad struja i voda donijela samo na ovaj novootkupljeni dio jer u dijelu iza brodogradilišta to već postoji od prije. U ove 2 godine se radilo na parcelacijskom elaboratu, kao i na infrastrukturi, te su donjete mjere za zapošljavanje i samozapošljavanje.

Nikša Petković ističe stvari o kojima se raspravljalo na odborima: prostor koji će se rezervirati za Vatrogasni dom ukoliko dođe do sporazuma; zona arheološkog nalazišta na prostoru u produžetku Raciklažnog dvorišta i već otkupljenih parcela za koju se u ovom dijelu između dvije ceste i produžetka ceste ustanovilo da nema nikakvih nalazišta pa se može ići u izmjenu UPU-a u PP za ovaj dio; prostor na kojem je dio Elektronike a gdje bi se mogle izmjestiti Komunalne djelatnosti kada se krene u rekonstrukciju Zadružnog doma i gdje bi se u jednom dijelu mogao smjestiti i poduzetnički inkubator. Podržava ovu odluku.

Maja Radman Barčot pita s obzirom da su se struja i voda donijele do vanjskih granica ovog otkupljenog terena, tko će platiti kopanje za struju i vodu unutar tog terena, odnosno je li taj unutarnji dio parceliziran?

Pročelnik Franulović odgovara da trošak kopanja snosi sam investitor ali da se tu radi o malim iznosima jer će se kopati samo od nove ceste u kojoj je struja i voda.

Ivo Burmas naglašava da je čekao punih 12 godina, znači 3 mandata u vijeću da se konačno jedan dio industrijske zone ponudi poduzetnicima. Pozdravlja odluku i glasat će za nju.

Maja Radman Barčot pita kako ćemo privući investitore da ova odluka saživi?

Načelnica odgovara da je UP Poduzetničke zone sve definirao. Programom razvoja malog i srednjeg gospodarstva, poduzetništva i obrtništva donjele su se određene mjere. Vijeće je donijelo Odluku o oslobađanju plaćanja komunalnog doprinosa na ovom području, kao i u periodu od 5 godina od otvaranja i oslobađanje od plaćanja komunalne naknade. Tu su i mjere poticanja zapošljavanja i samozapošljavanja. Ima već interesa poduzetnika.

Maja Radman Barčot replicira da su njoj kao vijećnici sve te mjere poznate ali ih treba promovirati i zainteresiranim ljudima približiti.

Načelnica objašnjava da su ove mjere već objavili u brošuri. Slaže se u vezi promocije ali naglašava da kad god ona nešto promovira, oporba je proziva da se previše hvali.

Maja Radman Barčot dodaje da je mislila na organiziranje radionica i slično da bi se ljudi mogli konkretnije informirati. **18**

Načelnica ističe da je Općina već bila organizirala info dan za poduzetnike u suradnji sa predstavnicima Centra za poduzetništvo iz Dubrovnika i predstavnicima HBOR-a za Dalmaciju. Organizirat će se i ubuduće ako situacija sa koronom to bude dopustila.

Predsjednik vijeća poziva na glasanje za ovu odluku.

Jednoglasno, sa 9 glasova “za”, donijeta je

**ODLUKA**

**o uvjetima zakupa zemljišta u poduzetničkoj zoni Vela Luka**

(prema materijalima u privitku)

**Točka 16. Odluka o osnivanju prava služnosti za polaganje kabelskog voda  na dionici TS Korkyra  – TS Bad - TS Bobovišće**

Pročelnik Franulović obrazlaže ovu odluku.

Tonko Gugić, u ime Odbora za komunalnu infrastrukturu, predlaže prihvaćanje Odluke.

Nikša Petković smatra da je odluka jednostavna i glasat će za nju. Napominje samo rečenicu iz obrazloženja koja govori da je za ovu odluku nadležno vijeće jer se radi o vrijednosti iznad 70 tisuća kn i podsjeća još jednom da tako nije bilo u slučaju terena u Triportama.

Jednoglasno, sa 9 glasova “za”, donijeta je

**ODLUKA**

**o osnivanju prava služnosti za polaganje kabelskog voda  na dionici TS Korkyra  – TS Bad - TS Bobovišće**

(prema materijalima u privitku)

**Točka17. Program potpora poljoprivredi na području Općine Vela Luka za 2020. god.**

Načelnica objašnjava ukratko ovu točku.

Nikša Petković, u ime Odbora za gospodarstvo i poljoprivredu, predlaže prihvaćanje ovog programa uz napomenu da postoje razni drugi programi gdje se Općina može javiti i priskrbiti potrebna sredstva jer se ovdje radi o malim iznosima.

Jednoglasno, sa 9 glasova “za”, donijet je

**PROGRAM**

 **potpora poljoprivredi na području Općine Vela Luka za 2020. god. 19**

(prema materijalima u privitku)

**Točka 18. Odluka o izmjenama i dopunama Odluke o nerazvrstanim cestama na**

 **području Općine Vela Luka**

Pročelnik Franulović ukratko izvješćuje o ovome.

Tonko Gugić, u ime Odbora za komunalnu infrastrukturu, predlaže amandman: “U tablici izbrisati kompletan redak koji se odnosi na stavku “šifra ceste: NC-V-8, šifra segmenta: 3“, koja označava odvojak od glavne ceste u uvali Maslinova.” Obrazlaže da je većinom glasova donijet ovaj amandman jer na dijelu ovog puta imamo 2 stranke koje su u sukobu i jedna drugoj osporavaju nesmetan prolaz. Zato je odlučeno da ih se prije donošenja ove odluke pozove i pokuša riješiti situaciju mirnim putem. A ako to ne uspije, da se ovaj put stavi onda na dnevni red iduće sjednice i tada donese odluka o pokretanju postupka za uknjižbu Općine na tom putu kao javnom dobru.

Načelnica objašnjava da je upoznata sa slučajem u Maslinovoj jer je više puta razgovarala sa svakom stranom ponaosob u svom uredu. Bila je i ona mišljenja, sve do kraja prošlog tjedna, kao i Odbor da se ovaj put izuzme iz ove odluke i da se o njemu na slijedećem vijeću glasa. Općina će sigurno pozvati stranke, odnosno njihove odvjetnike na sastanak da se situacija riješi mirnim putem. Međutim, što god se stranke dogovorile, interes Općine je da zaštiti ceste i pješačke putove i da se na te ceste i pješačke putove uknjiži kao vlasnik komunalne infrastrukture, a sve prema Zakonu o cestama i Zakonu o komunalnom gospodarstvu. Članovi Odbora su još dobili dodatno mail od pročelnika Franulovića kojim on, kao stručna osoba, objašnjava zašto ne treba prihvatitit amandman jer je Odluka napisana u skladu sa Zakonom. Stoga ona, kao predlagatelj ove odluke, neće prihvatiti amandman već poziva vijećnike da se o njemu očituju.

Ivo Burmas pohvaljuje rad Pročelnika Franulovića. Slaže se sa Načelnicom da se amandman ne usvoji već da se glasa za izvornu odluku. Svaki put se mora zaštititi i ne može se zatvoriti put do mora ako su njime stotinu godina prije ljudi prolazili. Ne ulazi u ovaj konkretni slučaj u Maslinovoj već to treba biti pravilo za svaki put.

Nikša Petković ističe da je on bio jedini protiv ovog amandmana na Odboru i slaže se sa prethodnicima da su putovi svetinja. Oni su zajednička imovina svih nas i njima imaju svi pravo prolaziti. Nije u redu da privatni vlasnici otkupe čestice, oduzmu i pomorsko dobro i uzurpiraju putove (kao slučaj sa ulicom u Gradini koju je uzurpirao Drinovac ili kao put u Slatini). Podsjeća da su ovo ogromni troškovi i da je najjeftinije i najbolje rješiti ovo kroz Novu katastarsku izmjeru.

Maja Radman Barčot izvješćuje da su vijećnici dobili mail od odvjetnika jedne stranke u postupku, a da je druga stranka u postupku komunalni redar. U zemljišnoj knjizi stoji da su č.z.12878/300 i č.z.12878/301 privatno vlasništvo. Današnjom odlukom one bi se proglasile općinskim vlasništvom. Moli pročelnika Franulovića da objasni ovu situaciju. **20**

Pročelnik Franulović objašnjava da 95% cesta koje su probijene su na privatnom vlasništvu. Zakonom o cestama iz 2011.god. je omogućeno da se na sve ceste koje se vide na aviosnimku iz 2011.god. Općina može uknjižiti. Isto tako i javne ceste i lokalne ceste koje su pod nadležnošću Županije odnosno države mogu se uknjižiti kao vlasništvo države. Zato stalno ova odluka doživljava izmjene.

Načelnica čita čl.131 Zakona o cestama u kojem je objašnjen upis nerazvrstanih cesta u zemljišnim knjigama.

Maja Radman Barčot pita kako nešto može biti javni put ako postoji tabularna izjava 11 susjeda koji govore da je to privatni put zatvoren lancem? Ako se danas izglasa ova odluka, može li sud RH presuditi drugačije i nije li bolje usvojiti ovaj amandman nego onda po sudskoj presudi mijenjati ovu odluku?

Načelnica odgovara da ako 2011.god. na aviosnimci je ova cesta bez lanca, onda je sve jasno. Izglašavanjem ove odluke ne radi se ništa protuzakonito već u skladu sa zakonom.

Ivo Burmas ističe da sigurno 20 putova prolazi preko njegovih čestica pa pita vijećnicu Radman Barčot hoće li ih on zatvoriti jer se Općina nije na njih uknjižila?! Ako put postoji na aviosnimku onda je sve jasno – put je put, a međususjedski odnosi ga ne zanimaju.

Nikša Petković ističe da je ova odluka vezana na 2 zakona. Prvi je Zakon o nerazvrstanim cestama prema kojem je ostvaren uvjet iz 2011. da je cesta bila u funkciji i samim time ona postaje općinsko vlasništvo. Drugi zakon je iz 2018.god. kada se uvidjelo da zbog ranijeg nereda se omogućava ukidanje starih putova i tako onemogućava pristup moru. Ovdje se radi o spojnici ovih putova od mora jer su ljudi dolazili brodom u Maslinovu i penjali se prema svojim parcelama i onda nakon obavljenog posla, silazili opet na more. Dakle, nema govora da je put preko privatnog vlasništva. Put je svačiji i mora se legalizirati kroz ovu odluku. Ovo je tek 1.faza posla kada se spaja pomorsko dobro sa prvom prometnicom. U drugoj fazi će se srediti putovi poviše prometnice. Tek kad su ucrtane i upisane ceste u katastar, možemo se javiti na natječaje. 200 godina nije ažurirano stanje u knjigama sa stvarnim stanjem na terenu. Ova odluka i osnovna karta će biti osnova za sve daljnje radnje. Zato treba usvojiti izvornu odluku bez amandmana.

Boris Žuvela se slaže da se putovi zaštite i legaliziraju. Podsjeća da se ovdje raspravlja o samo 2 čestice a da se o ostalim parcelama ništa ne govori. Podsjeća da još nisu ucrtane Obala 1 i Obala 2, koje su među najdužim cestama u Luci. Toliko o brizi Općine za ceste. Predlaže usvajanje amandmana, a ovakve situacije se rješavaju prostornim planom.

Načelnica replicira vijećniku Žuveli da od kako je vijećnik je u 90% slučajeva podržao Odluku o nerazvrstanim cestama na području Općine Vela Luka i tada nije izjavljivao da to treba rješavati kroz prostorni plan, nego sad samo kod ovih čestica u Maslinovoj.

Maja Radman Barčot ponovo pita što će se dogoditi ako se ovaj dio puta kojeg nema u katastru a postoji u starim kartama, u budućnosti dokaže privatnim? **21**

Pročelnik Franulović odgovara da je ključna karta i aviosnimak. Uloga vijeća je da za svaki put odnosno cestu odluči postoji li javni interes ili ne, odnosno je li taj put spaja nešto javno sa nečim javnim.

Ivo Burmas zaključuje da je u Maslinovoj slučaj spojnice mrkinte sa starim, javnim putem. Znači – javno se spaja sa javnim. Ovom odlukom zaštit ćemo pristup moru.

Predsjednik vijeća poziva na glasanje za predloženi amandman.

Sa 4 glasa “za”, 3 glasa “suzdržana” i 2 glasa “protiv”, amandman nije prihvaćen.

Predsjednik vijeća zatim poziva na glasanje za ovu odluku.

Nakon rasprave, sa 5 glasova “za”, 2 glasa “suzdržana” i 2 glasa “protiv” donijeta je

**ODLUKA**

**o izmjenama i dopunama Odluke o nerazvrstanim cestama na**

**području Općine Vela Luka**

(prema materijalima u privitku)

Vijećnica Maja Radman Barčot i vijećnik Boris Žuvela napuštaju sjednicu u 2145 sati.

**Točka 19. Odluka o izmjeni i dopuni Odluke o ustrojavanju evidencije komunalne**

 **infrastrukture na području Općine Vela Luka**

Pročelnik Franulović uvodno obrazlaže ovu odluku.

Tonko Gugić, u ime Odbora za komunalnu infrastrukturu, predlaže amandman: “U tablici izbrisati kompletan redak koji se odnosi na stavku “JPP-52”, koja označava pješačku stazu od mora u uvali Maslinova do puta na kat.čest.zem. 31651/2 K.O.Vela Luka.”

Nikša Petković ističe u materijalima pješačku stazu od ceste do mora na Širokoj za koju piše da je vlasništvo Mjesnog narodnog odbora Blato, a naglašava da je ona već godinama na području Općine Vela Luka. Da sramota bude veća, uz tu prometnicu je poljoprivredno zemljište koje je godinama bilo krivo zabilježeno kao more u katastru. Njegovi preci su platili snimanje geodeta da se to ispravi i sada Općina Vela Luka pokušava sudski oduzeti to zemljište privatnicima iako je rečeno da će Općina ovakve stvari rješavati mirnim putem. Ponovo ističe da je rješenje u hitnoj izradi Nove katastarske izmjere.

Načelnica, kao predlagatelj Odluke, ne prihvaća amandman već ga prepušta vijećnicima da se o njemu očituju. **22**

Nikša Petković objašnjava u vezi amandmana da se ovdje radi o starom putu koji spaja pomorsko javno dobro sa starim putem koji je upisan u katastar. Ističe svoj stav da se putovi moraju zaštititi kao javno dobro.

Predsjednik vijeća poziva na glasanje za predloženi amandman.

Sa 3 glasa “za”, 1 glasom “suzdržanim” i 3 glasa “protiv”, amandman nije usvojen.

Predsjednik vijeća poziva na glasanje za ovu odluku.

Sa 6 glasova “za” i 1 glasom “suzdržanim”, donijeta je

**ODLUKA**

**o izmjeni i dopuni Odluke o ustrojavanju evidencije komunalne infrastrukture na području Općine Vela Luka**

(prema materijalima u privitku)

Sjednica je završena u 22 sata.

Zapisničar: Predsjednik:

Tatjana Žuvela Zoran Manestar

**23**